**Qornya Maoça** (serb-xorv. Gornja Maoča, serb-kiril Горња Маоча), əvvəllər **Karavlasi** (serb-kiril Каравласи) — Bosniya və Herseqovinanın Tuzla kantonunun Srebrenik bələdiyyəsində kənd. Mayevisa dağ silsiləsində yerləşən kəndin adı Azərbaycan dilinə "*Yuxarı Maoça*" olaraq tərcümə olunur.

Coğrafiya
---------

Qornya Maoça Bosniya və Herseqovinanın şimal-şərqində, Mayevisa dağ silsiləsinin üzərində yerləşir.

Tarix
-----

Kənd əvvəllər Karavlasi olaraq bilinirdi. Bosniya müharibəsi zamanı kəndin serb əhalisi etnik təmizləməyə məruz qalmışdı. Müharibədən sonra, kəndə yerli və əcnəbi vəhhabilər yerləşmişdir. Onların çoxu Bosniya Mücahidininin üzvü idi.

### Ekstremizm iddiaları

2010-cu ildə kəndin İslam ekstremizmi ilə əlaqəsi və terrorist sığınacağı olması iddialarının yayılmasından sonra, müxtəlif yerli və beynəlxalq KİV-ləri kəndə böyük diqqət göstərmişdir. FBI təşkilatının direktoru Robert Myuller 2009-cu ilin noyabr ayında Bosniya və Herseqovinanı ziyarət etdi. Bu ziyarətində Myuller dövlət başçısına özünün və ABŞ hökumətinin Qornya Maoça kəndində yaşayan vəhhabilərə görə narahat olduğunu bildirmişdi. 2 fevral 2010-cu ildə kənddə yüzlərlə polisin və 11 fərq hüquq-mühafizə orqanının təşəbbüsü ilə bir reyd keçirilmişdi. Hadisə düz on saat davam etmişdir. Reyd yeddi nəfərin həbs edilməsi və az miqdarda silah-sursatın ələ keçirilməsi ilə nəticələnmişdir.

Əməliyyatın və mətbuatda yaranan reaksiyanın həcmini nəzərə alındıqda, nəticə çoxunun fikrinə görə heç bir təsir bağışlamamışdır. Əməliyyatla tanış olan bir ABŞ diplomatı "Azadlıq Radiosu"na "polisin orada ortaya çıxartdığı şeylərə əsasən, Qornya Maoçadakı sələfilər biraz həvəskarlara bənzəyirlər" demişdir.

Buna baxmayaraq, Almaniya hökuməti Bosniya və Herseqovina hökumətinə ölkədəki hüquq-mühafizə orqanlarına göstərdiyi yardımları gücləndirməyə hazır olduğunu bildirmişdir.

İstinadlar
----------

1. 1 2  *Ratfelder, Erix.* "Bosnien: Razzia in der Hochburg der Islamisten" (alman). Die Presse. 2 fevral 2010. 3 March 2016 tarixində orijinalından arxivləşdirilib. İstifadə tarixi: 30 iyun 2018.
2. ↑  *Maliç, Neboysa.* "Spies, Lies, and Fear". antiwar.com. 8 fevral 2010. 2020-10-01 tarixində arxivləşdirilib. İstifadə tarixi: 30 iyun 2018.
3. ↑  *Stanton, Cenni.* "Inside the Bosnian mountain village where locals fly the black flag of ISIS above their homes as jihadists' influence spreads". dailymail.co.uk. 5 fevral 2015. 2022-01-20 tarixində arxivləşdirilib. İstifadə tarixi: 30 iyun 2018.
4. ↑  *Mulholland, Rori.* "Muslim radicals in mountain villages spark fears in Bosnia". telegraph.co.uk. 30 aprel 2016. 2022-05-27 tarixində arxivləşdirilib. İstifadə tarixi: 30 iyun 2018.
5. 1 2  "The True Aims Of Bosnia's 'Operation Light'" (ingilis). Azadlıq Radiosu. 12 fevral 2010. 2022-02-04 tarixində arxivləşdirilib. İstifadə tarixi: 30 iyun 2018.
6. ↑  "Bosnia police raid Muslim village" (ingilis). 2 fevral 2010. 2021-03-22 tarixində arxivləşdirilib. İstifadə tarixi: 30 iyun 2018.

Xarici keçidlər
---------------

* The VICE Guide to the Balkans - Part 5 Arxivləşdirilib 2012-11-21 at the Wayback Machine  (ing.)
* B92 - News - Bosnian police arrest Wahhabi leader[*ölü keçid*]  (ing.)

Həmçinin bax
------------

* Oşve
* Donya Boçinya